
БАСПАСӨЗ РЕЛИЗІ

«Көрсетілетін төлем қызметтері туралы мәліметтер беру қағидаларын бекіту туралы» Қазақстан Республикасы Ұлттық Банкі Басқармасының 2016 жылғы 31 тамыздағы № 213 қаулысына өзгерістер мен толықтырулар енгізу туралы Қазақстан Республикасы Ұлттық Банкі Басқармасы қаулысының жобасын әзірлеу туралы

2026 жылғы «__» ________	Астана қ.


Қазақстан Республикасының Ұлттық Банкі «Қазақстан Республикасы Ұлттық Банкі Басқармасының 2016 жылғы 31 тамыздағы № 213 «Төлем көрсетілетін қызметтер туралы мәліметтерді ұсыну қағидаларын бекіту туралы» қаулысына өзгерістер мен толықтырулар енгізу туралы» Қазақстан Республикасы Ұлттық Банкі Басқармасы қаулысының жобасы (бұдан әрі – Қаулы жобасы) әзірленгені туралы хабарлайды.
Қаулы жобасы әкімшілік деректердің бірқатар нысандарын ұсыну кезеңділігін өзгерту, сондай-ақ алаяқтық белгілері бар төлемдік транзакциялар бойынша екі жаңа есептілік нысанын енгізу мақсатында нормативтік құқықтық актіге өзгерістер мен толықтырулар енгізуді көздейді.
Есептіліктің жаңа нысандары екінші деңгейдегі банктердің алаяқтыққа қарсы қабылдап жатқан шараларының тиімділігін талдау және мониторингтеу шеңберінде пайдалану үшін алаяқтық белгілері бар анықталған транзакциялар бойынша статистикалық деректерді жинау мақсатында енгізіледі.
Айта кету керек, есептіліктің жаңа нысандарын енгізу жеке тұлғалардың дербес деректерін жинауды көздемейді.
Қаулы жобасының негізгі мазмұны қамтылған ақпараттық кестемен «Ашық НҚА» порталында https://legalacts.egov.kz/arm/admin/viewcard?id=15896899 сілтемесі бойынша танысуға болады.


Толығырақ ақпаратты мына телефон арқылы алуға болады:
+7 (7172) 77-53-47 (1594)
e-mail: Dinara.Niyazova@nationalbank.kz
www.nationalbank.kz

